Na temelju Zakona o turističkoj pristojbi (Narodne novine broj 52/19, 32/20 i 42/20) i članka 31. Statuta Općine Konavle (Službeni glasnik Općine Konavle broj 7/21 – pročišćeni tekst), Općinsko vijeće Općine Konavle, na            sjednici održanoj dana            2026. godine prihvatilo je
IZVJEŠTAJ O IZVRŠENJU PROGRAMA

utroška turističke pristojbe u 2025. godini
Članak 1.

Programom utroška turističke pristojbe u 2025. godini (Službeni glasnik Općine Konavle broj 11/24) sredstva turističke pristojbe planirana su u posebnom dijelu Proračuna prema Programu 2091 - Održavanje komunalne infrastrukture i Programu 2092 - Građenje komunalne infrastrukture. 
	PLANIRANI PRIHODI
	280.000 €
	OSTVAREN PRIHODI
	223.823,60


U 2025 ostvareni su prihodi od turističke pristojbe u iznosu 223.823,60 € što je za 5.329,74 € ili 4,4% više nego prethodne 2024. godine.
U tekućoj 2025. godini ostvareno je 190.951 178.998 dolazaka turista što je 6,7% više u odnosu na prethodnu 2024. godinu kada je bilo 178.998 dolazaka, odnosno 9,2 % više u odnosu na 2019. godinu kada je bilo 174.925 dolazaka. Ukupan broj turističkih noćenja u 2025. godini iznosi 836.336 što je 0,1% manje nego prethodne godine kada je bilo 837.226 noćenja. U odnosu na 2019. godinu broj noćenja je veći za 1,4% kada je bilo 824.542 noćenja. 
U Cavtatu je ostvareno 85,9% svih noćenja, u Moluntu 4%, dok je u ostalim mjestima Općine ostvareno ostalih 10,1% svih noćenja. U hotelskom smještaju je ostvareno 57,2% svih noćenja, u privatnom smještaju 40,2%, dok je u ostalom nekomercijalnom smještaju ostvareno 2,6% svih noćenja.
Sredstva turističke pristojbe su utrošena kako slijedi: 
	Redni broj
	Aktivnost
	Plan - program

(€)
	Plan - Izmjena proračuna (€)
	Ostvarenje (€)

	1.
	Održavanje čistoće javnih zelenih površina (A209101):
	53.000
	69.700
	25.997,38

	2.
	Održavanje javnih zelenih površina (A209103)

navodnjavanje, saniranje hortikulturnog uređenja, nabava i sadnja zelenila, zaštita palmi od zaraznih bolesti
	
	63.000
	69.329,54

	3.
	Održavanje javnih površina na kojima nije dopušten promet motornim vozilima (A209124)

· bojanje i održavanje klupa za odmor, arli i koševa u Cavtatu i Moluntu, kao i drugim mjestima po potrebi

· - popravak i postavljanje zaštitnih ograda – šetnica Rat, Tiha, Molunat

· održavanja drugih javnih površina u Cavtatu, Moluntu, Čilipima i drugim naseljima
	117.300
	117.300
	109.296,68

	4.
	Javne prometne površine na kojima nije dopušten promet motornim vozilima (A209201) (izrada idejnih i glavnih projekata)

· izrada projekata za uređenje gradske plaže u Cavtatu

· izrada projekata za uređenje šetnice Rat – Cavtat

· izrada projekata uređenja obalne šetnice u naselju Molunat

· izrada projekta pretovarne stanice u Cavtatu

· izrada projekta uređenja nove rive u Cavtatu
	109.700
	30.000
	10.000

	5.
	Uređenje šetnice i parka okoliša Mauzoleja Račić

uređenje parka oko Mauzoleja (T209222)

· tucanik za uređenje prostora oko mauzoleja
· izrada projekta za uređenje prostora oko mauzoleja s 3D vizualizacijom
	0
	0
	9.200

	
	Ukupno
	280.000 
	280.000
	223.823,6


Sredstva su utrošena sukladno zaključenim godišnjim ugovorima za čišćenje javnih površina, održavanje zelenih površina i sakupljanje i odvoz komunalnog otpada, održavanje cesta i drugih površina na kojima nije dopušten promet motornim vozilima, te za revitalizaciju objekta ljetnog kina u Cavtatu namijenjenog obogaćivanju turističke ponude, održavanje besplatnog wi-fi sustava na javnim površinama, nabavu komunalne opreme za javne površine, a sve je u neposrednoj funkciji poboljšanja uvjeta boravka turista na području Općine. Dio aktivnosti je prvotno planiran iz sredstava turističke pristojbe, a rashodi nisu izvršeni iz navedenih sredstava jer su za iste rashode osigurane namjenske donacije ili drugi prihodi (npr. donacija turističke zajednice za nabavu sadnog materijala, uređenje plaže).
Članak 2.

Ovaj Izvještaj će se objaviti u "Službenom glasniku Općine Konavle".
Predsjednik Općinskog vijeća
Ivo Simović 

Cavtat,         svibnja 2026.g.
